CELEX: 62021CN0066
Language: fi
Date: 2021-01-29 00:00:00
Title: Asia C-66/21: Ennakkoratkaisupyyntö, jonka Rechtbank Den Haag, zittingsplaats Zwolle (Alankomaat) on esittänyt 29.1.2021 – O. T. E. v. Staatssecretaris van Justitie en Veiligheid

3.5.2021   
            
            
               FI
            
            
               Euroopan unionin virallinen lehti
            
            
               C 163/12
            
         
      Ennakkoratkaisupyyntö, jonka Rechtbank Den Haag, zittingsplaats Zwolle (Alankomaat) on esittänyt 29.1.2021 – O. T. E. v. Staatssecretaris van Justitie en Veiligheid
      (Asia C-66/21)
      (2021/C 163/17)
      Oikeudenkäyntikieli: hollanti
      
         Ennakkoratkaisua pyytänyt tuomioistuin
      
      Rechtbank Den Haag, zittingsplaats Zwolle
      
         Pääasian asianosaiset
      
      
         Kantaja: O. T. E.
      
         Vastaaja: Staatssecretaris van Justitie en Veiligheid
      
         Ennakkoratkaisukysymykset
      
      
                  1)
               
               
                  
                              a)
                           
                           
                              Onko niin, että Alankomaiden jätettyä direktiivin 2004/81/EY (1) 6 artiklan 1 kohdassa taatun harkinta-ajan alkamishetken määrittelemättä kansallisen lainsäädännön mukaisesti tätä säännöstä on tulkittava siten, että harkinta-aika alkaa enemmittä toimitta silloin, kun kolmannen maan kansalainen ilmoittaa ihmiskaupasta Alankomaiden viranomaisille?
                           
                        
                              b)
                           
                           
                              Onko niin, että Alankomaiden jätettyä direktiivin 2004/81/EY 6 artiklan 1 kohdassa taatun harkinta-ajan keston määrittelemättä kansallisen lainsäädännön mukaisesti tätä säännöstä on tulkittava siten, että harkinta-aika päättyy enemmittä toimitta sen jälkeen, kun ihmiskaupasta on tehty rikosilmoitus tai kyseinen kolmannen maan kansalainen ilmoittaa luopuvansa rikosilmoituksen tekemisestä?
                           
                        
            
                  2)
               
               
                  Kysymys 2: Tarkoitetaanko direktiivin 2004/81/EY 6 artiklan 2 kohdan mukaisilla maastapoistamistoimenpiteillä myös toimenpiteitä, joilla kolmannen maan kansalainen poistetaan jäsenvaltion alueelta toisen jäsenvaltion alueelle?
               
            
                  3)
               
               
                  
                              a)
                           
                           
                              Onko direktiivin 2004/81/EY 6 artiklan 2 kohta esteenä siirtopäätöksen tekemiselle kyseisen artiklan 1 kohdassa taatun harkinta-ajan kuluessa?
                           
                        
                              b)
                           
                           
                              Onko direktiivin 2004/81/EY 6 artiklan 2 kohta esteenä jo tehdyn siirtopäätöksen täytäntöönpanolle tai täytäntöönpanon valmistelulle kyseisen artiklan 1 kohdassa taatun harkinta-ajan kuluessa?
                           
                        
            
         (1)  Oleskeluluvasta, joka myönnetään yhteistyötä toimivaltaisten viranomaisten kanssa tekeville kolmansien maiden kansalaisille, jotka ovat ihmiskaupan uhreja tai jotka ovat joutuneet laittomassa maahantulossa avustamisen kohteiksi 29.4.2004 annettu neuvoston direktiivi 2004/81/EY (EUVL 2004, L 261, s. 19).